અને એ પછી લગભગ બે દિવસના વિચારવિમર્શ કર્યા બાદ તેમણે એક નક્કર નિર્ણય લીધો હતો… ભાગી જવાનો ! એ સિવાય એમની પાસે અન્ય કોઈ રસ્તો ન હતો, અને કદાચ હોય તો એ ક્ષણે સુજતો નહોતો ! જીંદગીમાં એવી કેટલીય પરિસ્થિતિઓ આવે છે, જેમાં તમે જાણતા હોવ કે તમે ખોટા માર્ગે જઈ રહ્યા છો, પણ એ ક્ષણે તમને એ ખોટો માર્ગ પણ સાચો માર્ગ લાગતો હોય છે ! એવું જ કંઇક આમની સાથે બન્યું હતું, તેમને આવું કંઈ પણ નહોતું કરવું, પણ છતાં કરી રહ્યા હતા. કારણકે એ સમયે એમની પાસે બીજો કોઈ વિકલ્પ પણ ન હતો !